पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। भोपाल रेलवे स्टेशन पर हाल ही में एक अनोखा वाकया हुआ, जब प्लेटफॉर्म क्रमांक दो पर मुसाफिर दीपक आर. कहार की जेब कट गई। अहमदाबाद निवासी दीपक झेलम एक्सप्रेस से भोपाल से विदिशा जा रहे थे। जेब कटते ही उन्होंने प्लेटफॉर्म पर ही शोर मचाना शुरू कर दिया कि किसी ने उनकी जेब साफ कर दी। यह सुनकर कुछ यात्री भी सक्रिय हो गए।
इसी बीच वहां मौजूद आरपीएफ के जवान एमएल मीणा, हरिवंश सिंह बघेल और महेंद्र सिंह ने तत्परतापूर्वक कार्रवाई कर उस जेबकट को पकड़ लिया, जिसने दीपक का पर्स उड़ाया था। जब जवानों ने दीपक को वह पर्स दिखाया तो उन्होंने पर्स पहचान लिया। उन्होंने देखा कि उसमें पैसे और कार्ड आदि बराबर हैं। पर्स मिलते ही यात्री की खुशी का ठिकाना नहीं रहा, लेकिन जैसे ही आरपीएफ जवानों ने उन्हें थाने चलकर रिपोर्ट दर्ज कराने का कहा तो वे साफ मुकर गए।
उनका कहना था कि वे बेवजह झमेले में नहीं पडऩा चाहते, उनका पर्स गायब हुआ था, जो अब मिल गया है इसलिए अब वे आगे कोई कार्रवाई नहीं चाहते हैं। दीपक ने जवानों की तत्परता की तारीफ की और उनसे आग्रह किया कि आरोपी को भी समझाइश देकर छोड़ दें।
जब जवान यात्री और जेबकतरे को लेकर थाने आए तो जेबकतरे ने वहीं पर ड्रामा शुरू कर दिया। बार-बार वह नशा मांग रहा था और कह रहा था कि नशा नहीं मिला तो मैं मर जाऊंगा। दूसरी तरफ यात्री रिपोर्ट न कराने के अपने फैसले पर अड़ा था। ऐसी स्थिति में पुलिस ने भी हारकर दोनों को वहां से चलता कर दिया। पुलिस ने आरोपी से पूछताछ जरूर की, लेकिन उसने पुलिस को कोई सहयोग नहीं किया और थाने में ही नौटंकी करता रहा।
अगली स्लाइड पर देखें जेबकतरे का पूरा ड्रामा ...
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn